《二献祠二首 其二 崔清献》
明代·张诩

腥尘常日半人寰，已见清泉白石闲。疏上不缘轻富贵，赋成非是恋江山。

九重屡遣温言速，八十惟辞旅力悭。今古人心岂相远，此风端自二疏还。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。